钦定古今图书集成/方舆汇编/边裔典/第094卷 > 《明一统志》 > 《安南国土产考》
## 钦定古今图书集成/方舆汇编/边裔典/第094卷 > 《明一统志》 > 《安南国土产考》

金　太原、谅山、乂安等府出。

珠，　靖安云屯海中出《海贾》云：“中秋有月，是岁多珠。”
珊瑚　有数种，在海直而软，见日曲而坚。汉初，赵佗
献赤珊瑚，名火树。

玳瑁　状类龟而壳稍长，其足有六，后两足无爪。
丹砂：　晋葛洪欲炼丹，求为勾漏令。杜甫诗：“交阯丹
砂重。”

沉香　有香木斫断岁久朽烂，而心节独存，置水中
则沉，曰“沉香。”

安息香　“树如《苦楝大而直，叶类羊桃》而长，中心有
脂”作香。

《苏合油》　树生膏。可为药。

胡椒：　蔓生似山薯，春花秋实。

羚羊角，　高石山出。一角而中实极坚，能碎金刚石、
犀、象、　兕。　汉灵帝时，九真献为奇兽。元时，安南尝
贡兕。

《白鹿》，　晋元康初，白鹿见交阯武宁县。宋元嘉末，交
阯献白鹿。

猩猩　《南中志》：“猩猩，人面豕身，似猿，常数辈为群。人
以酒并糟设路侧，连结草屐，猩猩见之，即知张者祖
先姓名，呼曰：‘奴欲张我？亟舍去。复自谓试共尝酒。逮
醉，取屐著之，为人所擒’。”

狒狒　晋郭璞云：“出交州山中。状如人面，长臂，黑身，
被发，迅走食人，见人则笑。”

蒙贵，　状如猱而小，紫黑色。畜之捕鼠，甚于猫
白雉。　周成王时，越裳氏来献。汉光武时，日南九真
贡。

翡翠　羽可为首饰。

蚺蛇　形大而长，其胆性极冷，能疗眼疾及诸疮。
蚁子盐醢　古载交州溪洞酋长多收蚁卵盐为酱，
非官客亲族不得食。《周礼》“醢人馈食之豆，有蚳。蚁子”，
即此。

庵罗果，　俗名《香盖》。乃果中极品。或谓种出西域。实
似北梨。四五月间熟。多食无害。

波罗蜜，　大如东瓜，皮有软刺。五六月熟，味最香甜。
核可煮食，能饱人。奉化府嘉林州出者尤佳。

乌木　坚致，可为器。

苏木　一名《多邦》。

### 交趾国。